La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 16 de gener de 2019 que són les que els corresponen els números 23/2019 a 34/2019 i que es tramitaran de conformitat amb la valoració de les admissions que s'ha dut a terme.
Es comenta un nou escrit presentat per la persona sol·licitant d'accés a l'expedient que es va resoldre per SAIP 2/2018 en el qual insisteix en la voluntat d'accedir telemàticament a l'expedient.
Es comenta que les noves reclamacions i les resolucions per les quals finalitzen procediment interposats contra la Generalitat de Catalunya seran comunicades a la Secretaria de Transparència i Dades Obertes per al seu coneixement.
Proposta de resolució d'estimació parcial de la Reclamació 251/2018
La senyora Elisabet Samarra, ponent de la Proposta de resolució d'estimació parcial de la Reclamació 251/2018 plantejada contra el Consorci Mar Parc Salut de Barcelona (Hospital del Mar) detalla la relació de documents reclamats i exposa els elements més rellevants de la tramitació i del supòsit de fet sobre el que versa aquest procediment relacionat de forma directa amb altres reclamacions presentades per la mateixa persona davant la GAIP i ja resoltes amb anterioritat per la relatives a l'accés a informació sobre l'assistència sanitària a persones estrangeres.
Aquesta reclamació fa referència a l'accés a diversa informació relacionada amb la prestació d'assistència a pacients estrangers a l'Hospital del Mar, la gestió d'aquest activitat per part de l'ICPA i als informes relacionats amb una reclamació patrimonial de la part reclamant.
El senyor Josep Mir planteja esmenes al text proposat que seran incorporades per la ponent a la resolució definitiva.
Proposta de resolució de finalització de la Reclamació 342/2018 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 342/2018 per pèrdua d'objecte plantejada contra l'Ajuntament de Vilassar de Dalt i sobre l'accés a informació relacionada amb un expedient d'assignació de condecoracions a la Policia Municipal del mateix municipi, relaciona els elements de tramitació que han dut a la pèrdua sobrevinguda de l'objecte de la reclamació.
Proposta de resolució de finalització de la Reclamació 354/2018 per acord de mediació
El senyor Josep Mir, ponent de la Proposta de resolució de finalització de la Reclamació 354/2018 per acord de mediació, plantejada contra el Col·legi Oficial d'Infermeres i d'Infermers de Tarragona i que fa referència a l'accés a les actes dels últims dos processos electorals a la Junta i la data d'inscripció al Registre de Col·legis Professionals corresponent de la nova Junta, exposa els termes de l'acord de mediació assolit per les parts.
Proposta de resolució de finalització de la Reclamació 399/2018 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 399/2018 per la pèrdua sobrevinguda de l'objecte, plantejada contra l'Ajuntament de Sant Vicenç del Horts i que fa referència a les quantitats percebudes per tots els conceptes retributius a càrrec dels pressupostos generals de l'Ajuntament, durant els anys 2015 fins a l'agost de 2018, pels càrrecs electes, així com les quantitats percebudes per l'assistència als Plens, Juntes de Portaveus i a d'altres organismes públics i les dietes, si escau, relaciona els elements de tramitació que han dut a la pèrdua sobrevinguda de l'objecte de la reclamació.
S'introdueixen esmenes per la ponent en el text definitiu.
Proposta de resolució de finalització de la Reclamació 412/2018 per pèrdua d'objecte
El senyor Josep Mir, ponent de la Proposta de resolució de finalització de la Reclamació 412/2018 per la pèrdua sobrevinguda de l'objecte del procediment, plantejada contra l'Ajuntament de Calafell i relativa a informació sobre el pressupost municipal, relaciona els elements de tramitació que han dut a la pèrdua sobrevinguda de l'objecte de la reclamació.
Proposta de resolució de finalització de la Reclamació 422/2018 per pèrdua d'objecte
El senyor Josep Mir, ponent de la Proposta de resolució de finalització de la Reclamació 422/2018 per pèrdua d'objecte, plantejada contra l'Ajuntament del Vendrell i que fa referència a expedients oberts a un edifici determinat de la ciutat, relaciona els elements de tramitació que han dut a la pèrdua sobrevinguda de l'objecte de la reclamació.
El senyor Mir analitza aquest expedient juntament amb el que és objecte del següent punt de l'ordre del dia, atès que les parts són coincidents.
La Reclamació 423/2018 té per objecte l'accés a la còpia d'un contracte municipal menor per a supervisar i controlar el servei energètic i manteniment integral de l'enllumenat públic, del sistema semafòric i dels accessos automatitzats a l'illa de vianants.
El senyor Josep Mir proposa estimar el dret d'accés a aquesta informació, sense que s'hagi manifestat cap oposició de tercers en el tràmit de trasllat.
Proposta de resolució d'estimació de la Reclamació 423/2018
És objecte d'anàlisi en el punt anterior de l'ordre del dia, punt sisè.
Proposta de resolució de finalització de la Reclamació 483/2018 per desistiment
El senyor Josep Mir, ponent de la Proposta de resolució de finalització de la Reclamació 483/2018 per desistiment, plantejada contra l'Ajuntament de Fondarella i que fa referència a l'accés a informació sobre els requeriments i processos judicials per un possible incompliment de la Llei de banderes relaciona els elements de tramitació que duen a finalitzar aquest expedient per desistiment, essent el darrer dels procediments fins ara oberts que tenen per objecte aquesta informació relativa a diferents municipis de Catalunya i resolts anteriorment pel Ple.
Proposta de resolució de finalització de la Reclamació 510/2018 per pèrdua d'objecte
El senyor Josep Mir, ponent de la Proposta de resolució de finalització de la Reclamació 510/2018 per pèrdua d'objecte, plantejada contra l'Ajuntament de Lleida i relativa a l'accés a informació sobre la xarxa de clavegueram de l'Entitat Municipal Descentralitzada de Sucs, relaciona els elements de tramitació que han dut a la pèrdua sobrevinguda de l'objecte de la reclamació.
Proposta de resolució de finalització de la Reclamació 2/2019 per desistiment
El senyor Josep Mir, ponent de la Proposta de resolució de finalització de la Reclamació 2/2019 per desistiment, plantejada contra l'Ajuntament de Sant Boi de Llobregat i relativa a l'accés a informació sobre la dotació pressupostaria d'uns llocs de treball de la Corporació, exposa que la informació ha estat lliurada a la part reclamant que ha desistit de forma expressa del procediment de reclamació.
Proposta de resolució d'inadmissió de la Reclamació 9/2019
El senyor Josep Mir, ponent de la Proposta de resolució d'inadmissió de la Reclamació 9/2019, plantejada contra l'Ajuntament de Tarragona, en relació a informació sobre les sonometries de control de sorolls realitzades per l'Ajuntament durant la celebració de revetlles d'estiu, exposa els motius en què es fonamenta la inadmissió de la reclamació davant la GAIP atès que la seva presentació ha estat prematura i a la data de presentació encara restava obert el termini del què disposa l'administració reclamada per lliurar la informació.
Es comenten els diferents treballs que s'estan duent a terme per implantar nous tràmits al Tramitador Genèric que comprenguin les funcions d'emetre dictamen sobre les consultes que són formulades amb caràcter general a la Comissió i les peticions d'informe sobre projectes normatius que tenen incidència sobre el dret d'accés així com que la seva tramitació disposi d'un tràmit específic d'EACAT.
Així mateix, es comenta que, amb caràcter general, s'introdueix un nou fonament jurídic a les resolucions de la Comissió sobre la competència de la GAIP, sobre l'abast del dret i sobre els requisits per a l'admissibilitat de les reclamacions.
La secretària tècnica informa que s'està acabant el tractament de la informació per poder facilitar les dades al Consejo de Transparencia i a la Secretària de Transparència i Dades Obertes per a l'elaboració de les memòries anuals i informes de seguiment semestrals respectivament.